
ЧАСТ ПЪРВА

ПРЕМЕСТВАЕМИ ОБЕКТИ, РЕКЛАМНИ, ИНФОРМАЦИОННИ И МОНУМЕНТАЛНО-ДЕКОРАТИВНИ ЕЛЕМЕНТИ НА ГРАДСКОТО ОБЗАВЕЖДАНЕ

ГЛАВА ПЪРВА
ОБЩИ ПОЛОЖЕНИЯ

Чл.1. (1) Тази наредба определя условията и реда за поставяне и принудително премахване на преместваеми обекти, рекламни, информационни и монументално- декоративни елементи на градското обзавеждане на територията на Община Приморско.

Чл.2. Преместваемите обекти, рекламни, информационни и монументално- декоративни елементи на градското обзавеждане по тази наредба не представляват недвижими имоти по чл. 110 от Закона за собствеността, не се нанасят в кадастралната карта, не се записват в кадастралните регистри, а за удостоверяване на правото на собственост или на други права върху тях не се съставят или издават актове, подлежащи на вписване в имотния регистър.

Чл.3.(1) Разпоредбите на тази наредба важат съответно и за поставянето на преместваеми обекти, рекламни, информационни и монументално- декоративни елементи на градското обзавеждане към временни открити паркинги, пазари за сергийна търговия, детски и спортни площадки и други подобни открити обекти, разрешени по реда на чл. 55 от Закона за устройство на територията.

Чл.4.(1) Преместваемите обекти, рекламни, информационни и монументално- декоративни елементи на градското обзавеждане трябва да отговарят на устройствените и строителните правила за безопасност и за формиране на благоприятна жизнена среда и добър естетически облик на Община Приморско.
(2) Схемите за поставяне на преместваеми обекти, рекламни, информационни и монументално- декоративни елементи на градското обзавеждане се съгласуват помежду си, като преимуществено положение имат схемите за поставяне на елементи на градското обзавеждане.
ГЛАВА ВТОРА

ПРЕМЕСТВАЕМИ ОБЕКТИ

Раздел І
Видове преместваеми обекти
Чл.5. /изм. с Решение №63/30.04.2020/ (1) „Преместваем обект" е обект, който няма характеристиките на строеж и може след отделянето му от повърхността и от мрежите на техническата инфраструктура да бъде преместван в пространството, без да губи своята конструктивна цялост и/или възможността да бъде ползван на друго място със същото или с подобно предназначение на това, за което е ползван на мястото, от което е отделен, като поставянето му и/ или премахването му не изменя трайно субстанцията или начина на ползване на земята, както и на обекта, върху който се поставя или от който се отделя. Преместваемият обект може да се закрепва временно върху терена, като при необходимост се допуска отнемане на повърхностния слой, чрез сглобяем или монолитен конструктивен елемент, който е неразделна част от преместваемия обект и е предназначен да гарантира конструктивната и пространствена устойчивост на обекта и не може да служи за основа за изграждане на строеж.
(2) Върху поземлените имоти, могат да се поставят преместваеми увеселителни обекти, преместваеми обекти за административни, търговски и други обслужващи дейности, преместваеми обекти за временно обитаване при бедствия. 

Чл.6.(1) Според срока, за който се издава разрешение за поставяне, преместваемите обекти могат да бъдат:
1. Годишни- за срок до 3 (три);
2. Сезонни- функциониращи от 01 май до 30 октомври всяка година;

3. Кратковременни- разположени по схема, която се одобрява във връзка с предвиждане на градски празници, чествания, изложения, презентации, промоции, атракционни тържества и др. обществени прояви, за не повече от 14 дни за едно събитие;

 (2) /изм. с Решение №63/30.04.2020/  По вид преместваемите обекти могат да бъдат:

1. Павилиони, в които се извършват административни, търговски и други обслужващи дейности

2. Модулни обекти, в които се извършват административни, търговски и други обслужващи дейности

3. Подиуми

4. Навеси, не по- ниски от 2,50 м. от нивото на терена

5. Елементи на градско обзавеждане - спирки на градския транспорт, пейки, други трайни поставени елементи на обществената инфраструктура, детски атракционни съоръжения и други

6. Други обекти, по смисъла на чл.56, ал.1  от ЗУТ, с площ не по- голяма от 15 кв. м. Ограничението не се отнася за атракционни обекти (цирк, лунапарк, и други) и за преместваемите обекти, разположени на територията на морските плажове, при спазване на изискванията на чл.10, ал.5 от ЗУЧК, за територии извън границите на населените места и морската градина

7. Палатки, шатри, тенти и други конструкции, в които се извършват административни, търговски и други обслужващи дейности

8. Слънцезащитни съоръжения

9. Автомати за топли или безалкохолни напитки и пакетирани захарни изделия и закуски

10. Увеселително обекти и съоръжения

11. Детски атракционни съоръжения

         (3) Преместваемите обекти могат да бъдат предназначени за продажба на стоки и услуги:

1. Кафе и закуски – в съответствие със санитарните изисквания; 
2. Печатни произведения;

3. Произведения на художествените занаяти;

4. Цветя;

5. Пакетирани хранителни стоки, цигари и алкохол;

6. Ядки;

7. Сладолед;

8. Плодове и зеленчуци;

9. Билети и фишове;

10. Стоки, свързани с честване на празници;

11. Услуги от занаятчийски характер;

12. Атракционни обекти (циркове, колички и други);

13. Промишлени стоки;

14. Модулни тоалетни;

15. Модулни автомивки; 
16. Тото пунктове
17. Преместваеми обекти и съоръжения за здравно и санитарно- хигиенно обслужване, за водоспасителна и спортно- развлекателна дейност, за бързо хранене и за поддържане на плажната ивица- на територията на морските плажове;

18. Преместваеми обекти и съоръжения на юридически лица, необходими във връзка с изпълнението на подписани с Община Приморско договори за текущо поддържане, почистване и/ или озеленявдане на територията на общината- фургони за инвентар и други подобни. Описаните обекти не могат да бъдат използвани за осъществяване на търговска дейност. Размерът на ползваните площи се определя от главния архитект на Община Приморско.
(4) /нова с  Решение №63/30.04.2020/  Преместваемите обекти могат да бъдат предназначени само за продажба на стоки и/или предоставяне на услуги, отговарящи на изискванията на българското законодателство. 

Раздел ІІ
Изисквания към преместваемите обекти
Чл.7. (1) /изм. с Решение №63/30.04.2020/   Преместваемите обекти трябва:

1. да отговарят на нормите за безопасност;

2. да се поддържат в добро състояние;

3. да не са поставени в нарушение на настоящата наредба и действащото законодателство; 

4. да не затрудняват достъпността и проходимостта на градската среда;

5. да не нарушават условията за обитаване;
6.да не застрашават безопасността на движението по улиците;

7.да не препятстват нормалното ползване на съседни сгради, преместваеми обекти и рекламно- информационнни елементи;

8.да имат естетически външен вид;

9.да не са поставени върху части от входовете на жилищни или обществени сгради и в подпокривни пространства;
10. /нова с  Решение №63/30.04.2020/   да не са поставени върху съоръжения на инженерната инфраструктура или сервитутната им зона, съгласно съответната наредба на МРРБ;

11. /нова с  Решение №63/30.04.2020/  да не са поставени върху части от входовете на жилищни или обществени сгради.

(2)  Преместваемите обекти следва да отговарят на следните изисквания:

1. да бъдат изработени от метална или друга носеща конструкция и алуминиеви или ПВЦ профили, цвят бял, покрити с устойчиво на атмосферните условия за района, покритие от поликарбонатни плоскости (битумни керемиди),  като тава не се отнася за атракционни обекти и за преместваемите обекти, разположени на територията на морските плажове и за територии извън границите на населените места.
2. Максималната площ на преместваемите обекти, разрешени по тази наредба е 50кв.м, като това не се отнася за атракционни обекти и за преместваемите обекти, разположени на територията на морските плажове и за територии извън границите на населените места.

Чл.8. Всеки собственик на преместваем обект е длъжен да отбележи на видно място върху обекта издаденото разрешение за поставяне. 
Чл.9. Преместваемите обекти могат да бъдат заявени за поставяне по реда на тази наредба въз основа на:

1. общински типов проект, съгласно Приложение №1.
2. индивидуални типови проекти.
Чл.10.(1) Общинският типов проект е одобрен от главния архитект на Община Приморско.

 (2) Общинският типов проект е общинска собственост и е общодостъпен. Той се предоставя при поискване на всяко лице, което иска да изработи или постави преместваем обект, срещу заплащане на направените административни разходи за подготовка на копие на проекта.

(3) Общинският типов проект е задължителен за всички преместваеми обекти с площ до 10 кв.м., без значение къде са разположени, освен ако заявителят не желае да му бъде одобрен индивидуален проект.
Чл.11. Преместваемите обекти, които не са по типовия проект, са с индивидуални проекти. 

Раздел ІІІ

Схеми за поставяне на преместваеми обекти
Чл.12.(1) /изм. с Решение №63/30.04.2020/ Преместваемите обекти се разполагат въз основа на схема за поставяне и проектна документация, одобрени от главния архитект на общината. Схемата за поставяне определя пространственото разположение, вида, типа, размерите и предназначението на обекта. Схемата за поставяне на преместваеми обекти в общински имоти се изготвя служебно от служители от Дирекция „Устройство на територията” и се одобрява от главния архитект на общината. 
(2) Схемите за поставяне на преместваеми обекти върху държавни и общински имоти се одобряват от Главния архитект на Община Приморско след решение на Общинския експертни съвет по устройство на територията. Схемите за преместваемите обекти в паркове и градини се одобряват по реда на чл.62, ал.9 от ЗУТ

(3) При обсъждането на схемите за поставяне на преместваеми обекти в работата на Общинския експертни съвет по устройство на територията могат да участват представители на браншовите организации и сдружения с нестопанска цел, чиито членове извършват търговска дейност чрез преместваеми обекти.

(4) За държавните имоти, схемата за поставяне се  одобрява след съгласуване със съответната централна администрация, която стопанисва имота, а в останалите случаи- с областния управител.

(5) Със схемите за поставяне се определя пространственото разположение на преместваемите обекти, техният вид, размер и функция.

(6) Изменения в схемите за поставяне се правят по реда на създаването им.

Чл.13.(1) Схемите за поставяне на преместваеми обекти се изработват върху актуална кадастрална основа и приложен регулационен план.
(3) Отстоянията на обектите от сградите и от регулационни и имотни граници се определят със скицата по ал.1 съобразно правилата за строежи по Закона за устройство на територията и Наредба №7 за правила и нормативи за устройство на отделните видове територии и устройствени зони.

(2)Схемите за поставяне се изработват върху магнитен носител и се разпечатват в мащаб 1:500 (1:200)

Чл.14. Всички схеми за поставяне на преместваеми обекти са публични и се съхраняват в Община Приморско.
Раздел ІV

Ред за поставяне и ползване на преместваеми обекти
Чл.15.(1) Поставянето на преместваемите обекти се извършва въз основа на разрешение за поставяне.
(2) Искането за издаване на разрешение за поставяне на преместваеми обекти се отправя до главния архитект на Община Приморско.
(3) Искането за разрешение за поставяне може да се отправя от:

1. собственика на имота;

2./отм. с Решение №17/06.01.2017г на АС Бургас в частта „с нотариално заверен подпис“/ лице с писмен договор със собственика на имота или с изрично писмено съгласие от собственика на имота;
3./отм. с Решение №17/06.01.2017г на АС Бургас в частта „с нотариално заверен подпис“/ един от съсобствениците на имота с изрично писмено съгласие на останалите собственици на имота;
(4)Когато имотът е държавна или общинска собственост договорът ал.3, т2 и т.3 се сключва по реда на Закона за държавната собственост, съответно Закона за общинската собственост и подзаконовите нормативни актове по приложението им въз основа на одобрена схема за поставяне или на скица с указан начин на поставяне.

Чл.16.(1) За издаване на разрешение за поставяне на преместваеми обекти в поземлени имот физически или юридически лица се представят следните документи:

1. заявление по образец;

2. проектна документация;

3. /отм. с Решение №17/06.01.2017г на АС Бургас в частта „с нотариално заверен подпис“/документ за собственост, договор със собственика на имота и/или съгласие от съсобствениците на имота;

4. Единен идентификационен код или копия от документи, удостоверяващи, че юридическото лице има право по силата на закон да извърши стопанска дейност;

5.  /отм. с Решение №17/06.01.2017г на АС Бургас /

6. Документ за платена такса за издаване на разрешението;

 (2) /изм. с Решение №63/30.04.2020/ Обем и съдържанието на проектната документация:

1. Архитектурна част

1.1. Ситуационно решение в М1: 500 или 1:200, изясняващо графично  и с коти разполагането на обекта в план, отстояния до прилежащите регулационни линии, до други преместваеми обекти, рекламни елементи и ограничители в градска среда (стълбове, шахти, дървета и др.), подходи, входове и рампи към прилежащи обществено- обслужващи или жилищни обекти с троен устройствен статут. В случаите, в които се изисква схема за поставяне, ситуационното решение се изработва в съответствие с одобрената схема, като се прилага копие от нея и се съгласува с експлоатиращите дружества на инженерната инфраструктура;

1.2 Разпределение, фасади и вертикални разрези в М 1:100; 

1.3 Обяснителна записка;
1.4 /нова с Решение №63/30.04.2020/ За типовите проекти - Декларация за характеристиките на обекта, издадена от производителя въз основа на протоколи от изпитване или изчисления и/или сертификат за система за управление на качеството, и/или на документи, удостоверяващи съответствие с техническите изисквания на нормативните актове.
2.3 Други допълнителни материали (перспективи, макети, колажи и др. доказващи адаптире на обекта в градска среда- по избор на проектанта);

3. Инженерна част

3.1 Конструктивен проект/ становище;

3.2 Проект за ел. инсталации с указан начина на захранване;

3.3. Проект за ВиК и начин на захранване;
3.4  План пожаро безопасност;

3.5 План за безопасност и здраве, изготвен съгласно изискванията на Наредба №2 (26.02.2004г. на МРРБ за минимални изисквания за здравословни и безопасни условия на труд при извършване на СМР); 

(3) За атракционните обекти(цирк, лунапарк, и други) следва да представят документ за техническо състояние по чл.56, ал.6 от ЗУТ.

(4) Проектната документация се подписва от лица с проектантска правоспособност.

Чл.17.(1) Разрешението за поставяне на преместваеми обекти се издава от главния архитект на Община Приморско, по одобрен образец, като в него задължително се посочват:
1. Трите имена, номера на документа за самоличност и постоянния адрес на физическите лица, съответно наименованието, единния идентификационен код, адреса на управление, правно- организационната форма и имената на представляващия на юридическите лица;

2. Собственикът на имота, в който се разрешава поставянето;

3. Номера на позицията по схемата или имота и площта, която заема преместваемият обект;

4. Дължимата такса, определена съгласно решение на Общинския съвет;

5. Срокът, за който се разрешава поставянето;

6. Условията за експлоатация, поддръжка и хигиената на прилежащите площи;

7. Указания за типа и външния вид на преместваемия обект;

8. Предназначение.
(2)Разрешението се издава в14-дневен срок от подаване на заявлението и се връчва на заявителя по реда на АПК.
(3) Не се издава разрешение за поставяне на преместваеми обекти на лица:

1. Които не са представили всички необходими / изискуеми документи по чл.5, ал.1, респективно представените документи не отговарят на изискванията;

2. Подали заявление за позиция, която не е предвидена по одобрената схема за съответната година;
3. ./отм. с Решение №17/06.01.2017г на АС Бургас /
Чл.18.(1)Разрешение за поставяне на преместваеми обекти в частни имоти се издава за срока на договора, съгласието или споразумението със собственика на имота, но за не повече от три години.

(2) В случай на предсрочно прекратяване на договора или споразумението по чл.1, срокът на разрешението за поставяне се счита автоматично за изтекъл и обектите се премахват по ал.3.

(3) Собственикът на преместваемият имот е длъжен за своя сметка да го премахне в седемдневен срок от датата на изтичане на срока на разрешението за поставяне.
Чл.19.(1) Лицата, получили разрешение за поставяне на преместваеми обекти по съответния ред, са длъжни да не променят предназначението им, да поддържат в добър вид обектите и пространствата около тях, да осигуряват безопасни условия за тяхната експлоатация, да ги демонтират и премахнат след изтичане на срока на разрешението за поставяне и да възстановят вертикалната планировка на терена. 

(2) Лицето, на което е издадено разрешение за поставяне на преместваем обекти върху имот общинска собственост, няма право да преотдава и/ или преотстъпва площите, върху които му е разрешено поставяне на обекта, нито самия обекти на други лица, под каквато и да е форма (сключване на договор за съвместна дейност, наем, лизинг, възмездно прехвърляне или други  правно-технически форми). Ограничението не се отнася за обектите, разположени на концесионна територия, за които се прилагат разпоредбите на съответния концесионен договор и обектите в частни имоти.
Чл.20. Промяна във вида и местоположението на разрешени преместваеми обекти може да се извърши с ново разрешение по реда на тази наредба.
           Чл.20а. / нов с Решение №539/18.08.2014г/ . Когато няма промяна във вида, местоположението,

собствеността и други обстоятелства на разрешени преместваеми обекти, след изтичане на срока по чл.6,ал. 1, ново разрешение за поставяне се издава по реда на тази наредба след подаване на

Декларация за липса на промяна в обстоятелствата и представяне на документите по чл.16,ал.1,т.1,т.3,т.5 и т.6 и ал.3 от настоящата Наредба.

Раздел V

Елементи на градското обзавеждане

Чл.21. Елементи на градското обзавеждане по смисъла на тази наредба са дизайнерски продукти, въведени в серийно производство, предназначени за некомерсиална функция.
(2) Елементите на градското обзавеждане са:
1. Система транспорт- обхваща неподвижния сектор на транспорта- спирка на транспорта и съпътстващи елементи- спирков знак, информационно колонка, спирков навес, маршрутна карта, пейка и кошче за отпадъци;

2. Пунктове за наблюдение и контрол на движението на КАТ;

3. Система съобщения- телефонни кабини и пощенски кутии;

4. Система сметосъбиране- кошчета за отпадъци, контейнери за битови отпадъци и контейнери за разделно събиране на отпадъци;

5. Система осветление – функционално и художествено- декоративно осветление;

6. Система рекреация, спорт и озеленяване- пейки, кашпи и съдове за озеленяване, декоративни пластики и монументи;
7. Система обществена информация- информационно- указателни табели, чешми, фонтани, часовници, афишни колони (с височина на основата до 0,60м; размер на експозиционна площ до 12 кв.м), обществени информационни табла и други;
(3) Елементи на градското обзавеждане се допускат без ограничения, в зависимост от конкретните потребности.
(4)Решение за поставяне на елементи на градското обзавеждане се издава само в обществени и/или общодостъпни пространства въз основа на схема за поставяне, изработени по реда, предвиден за преместваемити обекти или на скица с указан начин на поставяне.

(5) Разрешението за поставяне по ал.4 може да бъде и за група елементи на градското обзавеждане.
(6) За издаване на разрешението за поставяне по ал.4 не се събира такса.
(7) Срок за поставяне може да е по- дълъг от 3 години.
Глава трета

Рекламни елементи
Раздел І

 Общи положения
Чл.22.Рекламен елемент по смисъла на тази наредба е съоръжение със самостоятелна или полусамостоятелна конструкция, което се закрепва временно върху терен, сграда или друг имот и служи за носител на рекламна площ. Рекламните елементи са класифицирани по вид и параметри както следва: 
1. Реклама по калкани и върху покривни на сгради и обезопасителни мрежи на строителни обекти и обекти в ремонт;

2. Рекламни пана за залепяне на плакати (осветени или неосветени);
3. Билбордове, видеостени, екрани- Приложение №2;
4. Реклама за ниво партер (магазини, заведения и други обекти с обществено- обслужващи функции), като рекламите могат да заемат пространството до ниво подпрозоречен парапет на първи жилищен етаж, без да засягат прозоречни отвори на същия;

5. Реклама по градския транспорт- автобуси, таксита и по други елементи на градското обзавеждане;

6.  Шатри, автомобили с рекламна цел и платформи;

7. Други видове рекламно- информационнни елементи, по индивидуални проекти, одобрени от главния архитект на Община Приморско.

Раздел ІІ

Изисквания към рекламните елементи
Чл.23.(1) Рекламните елементи трябва:

1.  да отговарят на нормите за безопасност;

2. да се поддържат в добро състояние;

3. да не затрудняват достъпността и проходимостта на градската среда;

4. да не са поставени в нарушение на настоящата наредба и на действащото законодателство;

5. да не застрашават безопасността на движението по улиците като закриват или наподобяват пътни знаци;

6. да не се поставят върху елементи от системата за регулиране на движението по пътищата;

7. да не се поставят върху съоръжения на инженерната инфраструктура или в сервитутната им зона по начин, нарушаващ изискванията за безопасност, препятстващ достъпа да тях или създаващ затрудняване за нормалната им експлоатация;

8. да не се поставят върху паметници и други елементи на декоративната пластика;

9. да не се поставят върху сгради публична общинска собственост, извършващи административни услуги;
10. да не се поставят върху дървета и всякакъв вид едроразмерна растителност;

11. да не се поставят върху ажурни огради с изключение на временни строителни и предпазни огради и в случай, определени по реда на чл.48, ал.2 от Закона за устройство на територията;
12. да не се поставят на територията на гробищни паркове и религиозни сгради;
13. да не излизат извън границите на поземления имот, в който са постановени;
14. алеи и тревни площи на паркове и градски градини;

15. да не закриват други рекламни елементи, елементи от архитектурния вид на сградите, търговски или друг вид обществен имот, както и да не се затруднява подхода към тях;

16. да бъдат изработени от трайни материали, устойчиви на вятър и други атмосферни условия, съгласно нормативните изисквания;

17. да представляват ажурни решения в случаите на покривна реклама.

18. да не се поставят върху сгради паметници на културата без съгласието на Национален институт за недвижимо културно наследство / НИНКН/;

19. да не ограничават правилата за достъпност на средата определена на Наредба №6 от 26.11.2003г. за изграждане на достъпна среда в урбанизираните територии на министъра на регионалната развитие и благоустройство, министъра на земеделието и горите, министъра на труда и социалната политика и министъра на здравеопазването;

(2) Не се разрешава:

1 монтиране на РИЕ върху сграда, имот или съоръжение без писмено съгласие на техния собственик, а за сгради в режим на етажна собственост съгласно Закона за управление на етажната собственост (ЗУЕС).

2. Използването на светлинни символи или шрифтове надписи, прилагани като или наподобяващи елементи от системата за регулиране на движението, както и заслепяващи осветителни тела.

3. Рекламирането на:

а. забранени за употреба вещества или препарати с наркотично действие;

б. лекарствени средства, за които има забрана или ограничения, предвидени в специални нормативни актове;

в. стоки и услуги, чиято реклама е изрично забранена със закон.

4. Разполагането на РИЕ, които:

а. съдържат невярна или подвеждаща информация;

б. рекламират стоки и услуги, посредством твърдения за недостатъци на други стоки и услуги;

в. накърняват правата и доброто име на граждани и юридически лица;

г. пропагандират под каквото и да е форма омраза, насилие, расова, верска и етническа нетърпимост, религии и религиозни общности;

д. са с открито или недвусмислено порнографско съдържание.

(3) Всеки собственик или ползвател на рекламен елемент е длъжен да отбележи на видно място върху обекта името, адреса и телефона си, номера и датата на издаденото разрешение за поставяне, както и общински идентификационен номер за разположените обекти върху недвижимите имоти- общинска собственост.
Раздел ІІІ

Схеми за поставяне на рекламните елементи
Чл.24.(1) Рекламните елементи се разполагат въз основа на схема за поставяне, одобрена от Главния архитект на Община. Схемата за поставяне на рекламни елементи в общински имоти се изготвя служебно от служители от Дирекция „Устройство на територията” и се одобрява до края на месец март на текущата година.

(2) Схемите за поставяне рекламните елементи се одобряват от Главния архитект на Община Приморско след решение на Общинския експертни съвет по устройство на територията. Схемите за рекламните елементи в паркове и градини се одобряват по реда на чл.62, ал.9 от ЗУТ. Схемата се одобрява до края на месец март на текущата година.

(3) При обсъждането на схемите за поставяне в работата на Общинския експертни съвет по устройство на територията могат да участват представители на браншовите организации и сдружения с нестопанска цел, чиито членове извършват рекламна дейност чрез рекламни елементи.

(4) За държавните имоти, схемата за поставяне се одобрява след съгласуване със съответната централна администрация, която стопанисва имота, а в останалите случаи- с областния управител.
(5)Със схемата за поставяне се определя пространственото разположение на рекламните елементи и техния тип и вид.
(6) Изменения в схемите за поставяне се правят по реда на създаването им.

Чл.25.(1) Разполагането на рекламните елементи върху обекти държавна или частна собственост се извършва след съгласуване с лицата, упражняващи права на собственик, като се представи писмено съгласие от:

1. Съответната централна администрация, която стопанства имота, а в останалите случаи с Областния управител- за имотите държавна собственост;

2. Ръководителят на съответното предприятие, организация или други- за имотите притежавани от юридически лица;

3. Решение от общото събрани на собствениците, при сгради етажна собственост, при спазване изискванията на Закона на собствеността и ЗУЕС;

4. Собствениците на имота- за имоти частна собственост на физически лица;

5. За сгради, обявени за паметници на културата и след съгласуване с НИНКН.

Чл.26.(1) Схемите за поставяне на рекламни елементи се изработват върху актуална кадастрална основа и приложен регулационен план. 
(3) Отстоянията на обектите от сградите и от регулационни и имотни граници се определят със скицата по ал.1 съобразно правилата за строежи по Закона за устройство на територията и Наредба №7 за правила и нормативи за устройство на отделните видове територии и устройствени зони.

(2)Схемите за поставяне се изработват върху магнитен носител и се разпечатват в мащаб 1:500 (1:200)

Чл.27. Всички схеми за поставяне на преместваеми обекти са публични и се съхраняват в Община Приморско.

Раздел ІV

Ред за поставяне и ползване на рекламни елементи

Чл.28.(1)Поставяне на рекламни елементи се извършва въз основа на разрешение за поставяне, издадено от главния архитект на Община Приморско.
(2) Не се изисква разрешение за разлепване на безплатни обяви, афишни колонки, информационни табла и други съоръжения.
(3) Искането за разрешение за поставяне може да се отправя от:

1. собственика на имота;

2. /отм. с Решение №17/06.01.2017г на АС Бургас в частта „с нотариално заверен подпис“/лице с писмен договор със собственика на имота или с изрично писмено съгласие от собственика на имота;
3./отм. с Решение №17/06.01.2017г на АС Бургас в частта „с нотариално заверен подпис“/един от съсобствениците на имота с изрично писмено съгласие на останалите собственици на имота.
(4)Когато имотът е държавна или писмена форма договорът ал.3, т2 и т.3 се сключва по реда на Закона за държавната собственост, съответно Закона за Общинската собственост и подзаконовите нормативни актове по приложението им въз основа на одобрена схема за поставяне или на скица с указан начин на поставяне.

Чл.29.(1) За издаване на разрешение за поставяне на рекламни елементи в поземлени имот на физически или юридически лица се представят следните документи:

1. Заявление по образец;

2. Проектна документация- ситуационно решение, изработено от архитект- художник, дизайнер, фотограф и инженер; архитектурно и конструктивно решение в подходящ мащаб; предложение за електрическо захранване, обяснителна записка, снимки колажи и др., показващи адаптацията на рекламно- информационните елементи към прилежащата градска среда, изработени от правоспособни специалисти;
3. /отм. с Решение №17/06.01.2017г на АС Бургас в частта „с нотариално заверен подпис“/Документ за собственост, договор със собственика на имота и/или съгласие от съсобствениците на имота;
4. При сгради с режим на етажна собственост- съгласие от собствениците, дадено по реда на Закона за управление на етажната собственост, а за сгради, обявени за паметници на културата и след съгласуване с Национален институт за недвижимо културно наследство /НИНКН/;

5. Единен идентификационен код или копия от документи, удостоверяващи, че юридическото лице има право по силата на закон да извърши стопанска дейност;

6. /отм. с Решение №17/06.01.2017г на АС Бургас / 
7. /отм. с Решение №17/06.01.2017г на АС Бургас /
8. Съгласуване със специализираните контролни и съгласувателни органи в зависимост от вида и местоположението на рекламния елемент;
9. Документ за платена такса за разрешението за поставяне.
(2) Проектната документация се подписва от лица, проектантска правоспособност и съдържа архитектурна и инженерна част.
Чл.30.(1) Разрешението за поставяне на поставяне на рекламни елементи се издава от главния архитект на Община Приморско по одобрен образец, като в него задължително се посочват:

1. Трите имена, номера на документа за самоличност и постоянния адрес на физическите лица, съответно наименованието, единния идентификационен код, адреса на управление, правно- организационната форма и имената на представляващия на юридическите лица;

2. Собственика на имота, в който се разрешава поставянето;

3. Номера на позицията по схемата или имота и площта, която заема рекламния елемент;

4. Дължимата такса, определена съгласно Наредба, приета от Общинския съвет;
5. Срокът, за който се разрешава поставянето;

6. Условията за експлоатация, поддръжка и хигиената на прилежащите площи;

7. Указания за типа и вид на рекламния елемент;

8. Декларираната от заявителя мощност за светещите реклами;

(2)Разрешението се издава в14-дневен срок от подаване на заявлението и се връчва на заявителя по реда на АПК.

(3) Не се издава разрешение за поставяне на поставяне на рекламни елементи на лица:

1. Които не са представили всички необходими, респективно представените документи не отговарят на изискванията;

2. Подали заявление за позиция, която не е предвидена по одобрената схема за съответната година;
3. Които имат задължения към Община Приморско.

Чл.31.(1)Разрешение за поставяне на рекламни елементи се издава за срока на договора, съгласието или споразумението със собственика на имота, но за не повече от три години.

(2) В случай на предсрочно прекратяване на договора или споразумението по чл.1, срокът на разрешението за поставяне се счита автоматично за изтекъл и обектите се премахват по ал.3.

(3) Собственикът на поставяне на рекламни елементи е длъжен за своя сметка да го премахне в седемдневен срок от датата на изтичане на срока на разрешението за поставяне.

Глава четвърта

Информационни елементи
Раздел І

Фирмени надписи
Чл.32.(1) Фирмените надписи са информационни елементи, съдържащи само наименованието, търговската марка и/ или дейността на лице с конкретен обект и които се поставят в/ на недвижимия имот, в който се намира седалището или дейността на лицето.
(2) Изисквания към информационните елементи  същите като при рекламните елементи.

(3) Фирмените надписи могат да бъдат поставяни:

1. върху козирки, навеси и маркизи към партерните части на сградите непосредствено прилежащи към обекта, чиято функция обозначават;

2. вертикално или хоризонтално по фасадите на сградите, в които се осъществява дейността на лицето. 
(4) когато фирменият надпис е поставен върху козирки, навеси и маркизи на партерни помещения, той не може да ги надвишава повече от 1м., както и да закрива отвори по фасади на сградата.

Чл.33.(1) Фирмените надписи се одобряват с инвестиционния проект за изграждане или  преустройство на обекта, който обозначават, от компетентния  за това орган.
(2) В случаите, когато поставянето на фирмени надписи не е свързано с изграждане или преустройство на даден обект, проектът на фирмения надпис се одобрява от главния архитект на Община Приморско, който издава и разрешението за поставянето. 

(3) Не се изисква одобрение за поставяне на фирмени надписи с размери до 0.25 кв. м, когато същите са поставени на нивото на партера и успоредно на стената.

Чл.34. Фирмените надписи са собственост на собствениците или ползвателите на обектите, за които са предназначени.

Чл.35.(1) Отговорни за редовността на надписи по смисъла на тази наредба са ползвателите на обектите, за които са предназначени.

(2) Фирмените надписи следва да бъдат свалени от ползващите ги лица в 3- дневен срок от прекратяването на съответната дейност на обекта 
Раздел ІІ
Фирмени информационно- указателни табели. Фирмени тотеми
Чл.36. Фирмени информационно- указателни табели обозначават определени обекти или дейности или упътвания към местонахождението им. Фирмената информационно- указателна табела може да съдържа само наименование (лого) на фирмата, адрес, указателна стрелка и обозначение за разстояние в цифри. Фирмената информационно- указателна табела не може да служи за излъчване на рекламни послания.
Чл.37.(1) Върху стълбове за улично осветление могат да се поставят само фирмени информационно- указателни табели по типов проект, утвърден от главния архитект на Община Приморско –Приложение №3.
(2) Не се разрешава поставяне на фирмени информационно- указателни табели върху дървета, над уличните платна и пътни знаци.

Чл.38. Фирмени информационно- указателни табели се поставят с разрешение на главния архитект на Община Приморско.

Чл.39.Фирменият тотем представлява индивидуален рекламен монументално- декоративен елемент, обозначаващ местонахождението на обекта.

(2) Фирмения тотем може да се постави само в непосредствена близост до обозначения имот- в границите на урегулирания поземлен имот, в който се намира.

(3) Поставянето на фирмен тотем може да бъде предвидено в инвестиционния проект за изграждане на обекта и да се допусне с общото разрешение за строеж, както и по отделни индивидуални проекти и разрешение за поставяне.
(4) Разрешенията за поставяне на фирмен тотем се издава от главния архитект  на компетентен да одобри инвестиционния проект и да издаде разрешение за строеж за обекта, чието местоположение се обозначава с тотема.
Раздел ІІІ

Временни информационни елементи
Чл.40. Временни информационни елементи съдържат информация, свързана с конкретни икономически, социални, културни, политически и спортни прояви с фиксирано времетраене, посочено в текста на изписаната информация. С такива елементи не могат да се рекламират стоки и услуги. Те се разполагат на одобрени от главния архитект места.
Чл.41. Временните информационни елементи се поставят за срок не по- дълъг от 14 дни въз основа на разрешение на главния архитект на Община Приморско.
Чл.42. Върху сгради могат да се поставят временни надписи за събития, които се осъществяват в сградата.

Чл.43. Не се разрешава ползването на дървета или друга растителност за закрепване във временни информационни елементи, както и излъчването на рекламни послания чрез временни рекламно- информационни елементи в полза на търговци, продукти и събития без връзка с конкретна проява.
Чл.44.Кметът на общината  може да разреши със заповед поставяне на временни информационни елементи в общински имоти, във връзка със събития от общинско, национално или международно значение с некомерсиален характер.

Чл.45. Временните информационни елементи се демонтират до три дни след изтичане на срока на разрешаването им от собственика или ползващото информацията лице.

Чл.46.(1) Плакати и други материали свързани с провеждането на избори за органи на властта могат да се лепят само на определените за това места.

(2) Общински съвет- гр. Приморско в срок от два месеца преди изборни ден определя с решение местата по ал.1.

(3) Политическата организации и независимите кандидати са длъжни да премахнат своите плакати и други материали в седмодневен срок след изборния ден.

(4) Политически организации и независими кандидати допуснали техни плакати и други материали да се лепят в нарушение на тази наредба са наказват с глоба по реда на тази наредба. 
Глава пета

Обществени информационни и монументално- декоративни елементи

Раздел І

Обществени информационни елементи
Чл.47.Обществените информационни елементи служат за разпространяване на обществена информация, чрез информационно- указателни табели, афишни колони и обществени информационни табла.

Чл.48. Обществените информационни елементи са с типови проекти, утвърдени от главния архитект на общината.

Чл.49.(1) Информационно- указателни табели обозначават местонахождението на обществените обекти, изискване за спазване на определено поведение, наименования на улици, площади и др. или упътват към местонахождението на определен имот или дейност.

(2) Информационно- указателни табели се поставят от общинската администрация в публично градско пространство, както и безвъзмездно върху сгради, огради и други елементи, които не са общинска собственост.
Чл.50.(1) Афишните колони и обществените информационни табла служат за поставяне на безплатни съобщения на гражданите или за обществени културни, спортни, хуманитарни и други обществени прояви.

(2) Афишните колони и обществените информационни табла се поставят от общината в общински имоти въз основа на схема, одобрена по реда за поставяне на рекламни елементи. Афишните колони и обществените информационни табла са общинска собственост.

(3) Забранява се разлепването на афиши, плакати, листовки, некролози и други обществено информационни елементи по стълбовете за уличното осветление, електропреносната и електроразпределителната мрежа, контейнерите за събиране на твърди битови отпадъци, фасади на сгради, върху дървета и едроразмерна растителност както и на всякакви други непредвидени за целта места.

Чл.51. За премахване или увреждане по какъвто и да било начин на информационни елементи се налагат санкции по Глава Осма.
Раздел ІІ

Монументално- декоративни
Чл.52.(1)Монументално- декоративните елементи служат за общо оформяне на градската среда и за обозначаване на значими събития за общината и за страната и не са предназначени да излъчват каквито и  да е било рекламни послания или да служат за търговска дейност.

(2) Главният архитект на общината разрешава по индивидуални проекти поставянето на монументално- декоративните елементи въз основа на Решение на Общински съвет.

Чл.53. За премахване или увреждане по какъвто и да е било начин на декоративно- монументалните елементи се налагат санкции по Глава Осма.
ЧАСТ ВТОРА
Рекламна дейност на територията на Община Приморско

ГЛАВА ШЕСТА
ОБЩИ ПОЛОЖЕНИЯ
Чл.54.(1) Рекламната дейност по смисъла на тази наредба е всяко отправено рекламно послание към неограничен кръг адресати чрез градското пространство, с цел да се стимулира реализация на стоки и услуги.
(2) Рекламно послание може да се съдържа в текст, изображение, обемна форма или друго визуално внушение, в т.ч. и провеждането на целеви мероприятия.

(3) Тази наредба не урежда обществени отношения свързани с осъществяване на рекламна дейност, посредством електронни медии и печатни издания.
ГЛАВАСЕДМА
ОСЪЩЕСТВЯВАНЕ НА РЕКЛАМНА ДЕЙНОСТ
Чл.55.(1) Рекламната дейност по чл.54 се упражнява чрез следните рекламни средства:

1. рекламни елементи  по смисъла на раздел първи;
2. чрез рекламни превозни средства;
3. реклама по строежи;
4. художествени рекламни съоръжения;

5. чрез провеждане на целеви рекламни мероприятия, провеждани в публичните пространства за широко обществено ползване;

(2) Разпоредбите на този раздел намират съответно приложение при използването на фирмени надписи, фирмени информационно- указателни табели и временни информационни елементи по смисъла на Раздел първи.
Чл.56. (1) Рекламната дейност се осъществява при спазване на следните изисквания:

1. да не представлява реклама забранена със закон, както и да не накърнява общоприетите морални ценности;

2. рекламните послания да не съдържат, под каквато и да е форма, омраза, насилие, расова и етническа или политическа нетърпимост;

3. рекламните послания да не съдържат невярна или подвеждаща информация

4. да не нарушава правилата за търговия и защита на потребителите;

5. да се използват форми и носители, отговарящи на нормативните изисквания за ползването им с такова предназначение;

6. рекламните послания да не са с текстове, изписани само на чужд език;

7. рекламните послания да не накърняват правата и доброто име и физически или юридически лица, както и да не представлява реклама на стоки и услуги посредством твърдения за недостатъци на други стоки и услуги.

(2) Всеки собственик или ползвател на рекламен елемент е длъжен да отбележи на видно място върху обекта името/ фирмата, адрес и телефон за контакт.

Чл.57.За извършване на рекламна дейност чрез рекламни елементи е необходимо последните да са поставени по реда на Раздел първи от настоящата наредба (преместваемите обекти)

Чл.58.(1) Извършването на рекламна дейност и реклама със специализирани рекламни автомобили или автомобили, оборудвани със съоръжения за носене на реклама, реклама от въздуха с летателни апарати, вкл. рекламни балони, се допуска въз основа на разрешение от Кмета на Община Приморско или на упълномощено от него лице.

(2)Престоят и паркирането на специализираните рекламни автомобили и такива, оборудвани със съоръжения за носене на реклама, се подчинява на общия режим. Не се разрешава престоя и паркирането да възпрепятства визуалното възприемане на други рекламни елементи или да затруднява подхода към търговски или друг обществен транспорт, както и да не препятства по никакъв начин движението на транспорта. Не се разрешава поставянето на автомобили и други предмети по тротоарите с рекламиране на дейност, услуги или стоки на находящи се в близост обекти.

(3)Изключение от забраните по ал.4 се допуска само при провеждане на мероприятия по Закона за събранията, митингите и манифестациите и други обществени събития- с разрешение на Кмета на Община Приморско.   
(4) Не се допуска при осъществяване на рекламна дейност със средствата по ал.1 да се използват светлинни и/или звукови сигнали, както и да се излъчват рекламни послания чрез звук.

Чл.59.(1) Кампанийната (акционна) реклама представлява организиране на представяне на стоки и/или търговска дейност чрез ревюта, хепънинги, промоции, раздаване на рекламни листовки, брошури, мостри и др.
(2) Кампанийната (акционна) реклама в публичните пространства за широко обществено ползване се разрешава със заповед на Кмета на Община Приморско за срок до един месец. С разрешението се определят местата и начина на извършване на дейност.

(3)Осъществяването на рекламна дейност чрез кампанийна реклама не може да нарушава обществения ред и спокойствието на гражданите, както и да се провежда в часовете между 22.00 ч и 08.00ч.

Чл.60.(1) Художествените рекламни изображения представляват рисувани рекламни послания върху непокритите калкани стени на сгради или върху други естествени или изкуствени обекти.

(2) Художествените рекламни изображения не могат да се поставят върху фасади на сгради, в обхвата на улици, обществени паркинги и пътни платна.

(3)Художествените рекламни изображения се поставят с разрешение от главния архитект на Община Приморско.

Чл.61.(1)Рекламна дейност, извършвана чрез прожекционни апарати върху сгради и други естествени или изкуствени обекти, се допуска с решение на Кмета на Община Приморско или от упълномощено от него лице.

(2) Не се разрешава прожекционните апарати да се разполагат върху общински имот.

(3) Не се разрешава извършване на рекламна дейност чрез средствата по ал.1:

1. Върху жилищни сгради;

2. В непосредствена близост до жилищни сгради;

3.Без съгласие на собственика на сградата или обекта, върху който се прожектират рекламни послания;

4. Върху обекти разположени в терени на зелената система;

По начин, който да застрашава безопасността на движение.
Глава осма

Административно- наказателни разпоредби
Чл. 62.Кметът на общината и кметовете на съответните населени места упражняват общ надзор по спазването на тази наредба.

Чл.63.(1) Лицата по чл.223, ал.2 от Закона за устройство на територията съставят констативни актове за нарушения по смисъла на чл.57а, ал.1 от Закона за устройство на територията и за нарушения по Глава втора и Глава трета от тази наредба. Същите се съобщават на нарушителите по предвидения законов ред.

(2) В седемдневен срок от връчването на констативния акт по ал.1, кметът на Общината  издава заповед за премахване на преместваемия обект, на рекламния, информационния или монументално- декоративен елемент.

(3) Когато собственикът на преместваемия обект на рекламния, информационния или монументално- декоративен елемент, поставен в чужд имот е неизвестен, констативния акт се връчва на собственика на имота. В този случай със заповедта по ал.2 Кметът на Общината задължава собственика на имота да го премахне за своя сметка.

(4) Когато собственикът на преместваемия обект на рекламния, информационния или монументално- декоративен елемент, поставен върху имот общинска собственост, е неизвестен, констативния акт и заповедта за премахване се поставя т на видно място върху обекта в присъствието на двама свидетели и на определените за това места в сградата на общинската администрация. Разходите по изпълнение на същата са за сметка на общинския бюджет.

 (5) В тридневен срок след изтичане на срока за доброволно изпълнение, определен със заповедта по чл.57а, ал.3 от ЗУТ, длъжностните лица по чл.223 от ЗУТ извършват проверка по изпълнението, за което се съставя констативен протокол. Ако в указания срок не бъдат премахнати доброволно, същите се премахват принудително от Община Приморско за сметка на нарушителя.
 (6) При констатиране неизпълнението на заповедта, в 7- дневен срок от съставяне на  протокола по предходната алинея, Главния инженер при Община  провежда предварително проучване относно начина на изпълнение на заповедта, срока, необходим за изпълнението й и необходимите финансови средства (по изготвена количествено- стойностна сметка). Резултатите от проучването се оформят в протокол.

(7) На определената дата и час длъжностните лица по чл.223 от ЗУТ” и Главния инженер при Община, съвместно с изпълнителя и при нужда в присъствието на органите на полицията, съставят протокол за състоянието на обекта, преди започването на принудително изпълнение на заповедта.

(8) В случаите, когато обекта не е освободен доброволно от наличните малотрайни, пожароопасни и взривоопасни материали, продукти, съоръжения, обзавеждане, оборудване и друго движимо имущество, пристъпва към принудителното му освобождаване.

(9) Изнесеното движимо имущество по ал.8 се оставя на отговорно съхранение в помещение, определено от кмета на общината, като присъстващите длъжностни лица от общинската администрация съставят опис за вида, количеството и състоянието му пи изнасянето му.

(10) При необходимост принудителното изпълнение на заповедта по ал.2 се осъществява със съдействието на полицията.

(11) След изпълнението на заповедта се съставя протокол от представители на Община Приморско и изпълнителя.

(12) Окончателното почистване на терена от отпадъци, получени при изпълнение на заповедта и възстановяването му, се извършва от изпълнителя за сметка на адресата/ адресатите на заповедта.

(13) За извършените разходи по изпълнение на заповедта, представители на общината и изпълнителя съставят протокол.

Чл.64(1) Актовете за установяване на нарушенията по тази наредба са съставят от служители от общинска администрация, определени със заповед на Кмета на Община Приморско.
(2) Наказателните постановления се издават от Кмета на Община Приморско или упълномощено от него лице.
(3) На виновните физически лица се налага глоба, а на еднолични търговци и юридически лица- имуществена санкция, съобразно тежестта на извършеното нарушение на наредбата, ако нарушителя не подлежи на по- тежко наказание по друг нормативен акт
Чл.65.При явно маловажни случаи на нарушаване на тази наредба не се съставя акт за установяване на административно нарушение, а се налага глоба по реда и в размера предвиден с чл.39, ал.1 и ал.2 от Закона за административните нарушения и наказания.
Чл.66.(1) За нарушаване на разпоредбата на чл.7 на физическите лица се налага глоба в размер на 100 лева/51,13 евро, а на едноличните търговци и юридическите лица- имуществена санкция в размер на 200 лева/102,26 евро.
(2) За нарушаване на разпоредбата на чл.19 на физическите лица се налага глоба в размер на 1000 лева/511,29 евро, а на едноличните търговци и юридическите лица- имуществена санкция в размер на 2000 лева/1022,58 евро.
(3) За поставяне на преместваем имот без издадено разрешение по реда на настоящата наредба на физическите лица се налага глоба в размер от 200лв./102,26 евро до 1 000 лева/511,29 евро, а на едноличните търговци и юридическите лица- имуществена санкция в размер от 500лв./255,65 евро до    2 000 лева/1022,58 евро.
(4) При повторно нарушение глобата/ имуществената санкция по ал.1 и ал.2 се налага в двоен размер.

Чл.67.(1) За нарушение на чл.50, ал.3 на физически лица се налага глоба, а на едноличните търговци и юридическите лица- имуществена санкция, в размер на 50 лева/25,56 евро за всеки поставен плакат, афиш, листовка или друг елемент.

(2) За неспазване на задължението по чл.23, ал.3 на физически лица се налага глоба, в размер на 100 лева/51,13 евро, а на едноличните търговци и юридическите лица- имуществена санкция, в размер на 200 лева/102,26 евро.
(3) За поставяне на рекламни и информационни елементи без издадено разрешение  на физически лица се налага глоба, в размер от 100лв./51,13 евро до 500 лева/255,65 евро, а на едноличните търговци и юридическите лица- имуществена санкция, в размер от 200лв./102,26 евро до 1 000 лева/511,29 евро.
(4) При повторно нарушение на глобата- имуществената санкция по предходните алинея се налага в двоен размер.
Чл.68. За нарушения на разпоредбите на тази наредба, извън тези по чл.66 и чл.67, се налага глоба в размер от 50лв./25,56 евро до 500 лв./255,65 евро, а на едноличните търговци и юридическите лица- имуществена санкция в размер от 200лв./102,26 евро до 1000 лв./511,29 евро.
Чл.69. Актовете за установяване на нарушенията на тази наредба се съставят  от служители от общинската администрация, определени със заповед на Кмета на Община Приморско.
Чл.70. Наказателните постановления се издават от Кмета на Общината или упълномощено от него лице.
Чл.71 Установяване на нарушенията и издаването, обжалването и изпълнението на наказателните постановления се извършва по реда на ЗАНН, доколкото в тази наредба не е предвидено друго.
ДОПЪЛНИТЕЛНИ РАЗПОРЕДБИ

§1. /изм. с Решение №63/30.04.2020/ По смисъла на тази наредба:

1. „Повторно” е нарушението, което е извършено в едногодишен срок от влизане в сила на наказателното постановление, с което нарушителят е наказан за същото по вид нарушение;
2. „Навес”- е открито съоръжение, състоящо се от покривно покритие, свързано с терена с колони;
3. „Слънцезащитни съоръжения”- съоръжения съгласно Наредба №7/22.12.2003г. за правила и нормативи за устройство на отделните видове територии и устройствени зони;
4.  „Общински типов проект” за преместваем обект- е инвестиционен проект одобрен от главния архитект на Община Приморско с площ до 12 кв.м. С него е определен външния вид, конструкция, характеристики и материали на обекта.

5. „Индивидуални типови проекти” за преместваеми обекти - се възлагат от възложителя и са задължителни, независимо от това къде ще бъдат монтирани;

ПРИЛОЖЕНИЕ №1- Общински типов проект;
ПРИЛОЖЕНИЕ №2- Билбордове, видеостени, екрани;
ПРИЛОЖЕНИЕ №3 - Фирмени информационни- указателни табели.
ПРЕХОДНИ И ЗАКЛЮЧИТЕЛНИ РАЗПОРЕДБИ

§1. Тази наредба се приема на основание чл.21, ал.2 от Закона за местното самоуправление и местната администрация, чл.56, ал.2 от Закона за устройство на територията и чл.57, ал.1 от Закона за устройство на територията и чл.79 от Административно- процесуалния кодекс.

§2. Тази наредба отменя Наредба за реда и условията за поставяне на преместваеми съоръжения на територията на Община Приморско по чл.56 и чл.57 от Закона за устройство на територията и Наредба за реда и условията за осъществяване на рекламна дейност на територията на Община
§3. Одобрените до влизане в сила на настоящата наредба схеми за 2011г. запазват действието си за срока до одобряване на нови такива. Всички издадени разрешения, срокът на които не е изтекъл към датата на влизане в сила на настоящата наредба, запазват действието си за срока, за който са издадени.

§4. Преместваемите обекти,рекламни,информационни и монументално-декоративни елементи, които не отговарят на изискванията на настоящата Наредба се привеждат в съответствие с нея в 6-месечен срок от влизането й в сила.

§5. Изпълнението на тази наредба се възлага на Кмета на Община Приморско, главният архитект при Община Приморско, главния инженер на Община Приморско и директора на отдел „Инспекторат” при Община Приморско.
§6. При повече от един кандидат за едно място по схемите се провежда търг или конкурс по реда, предвиден в Наредбата за реда за придобиване, управление и разпореждане с имоти и вещи-общинска собственост,  организиран от отдел „Стопанки дейности” със специална заповед.

§7. За неуредените в настоящата наредба въпроси се прилагат разпоредбите на действащото законодателство на територията на Република България.
§8. Кметът на Община Приморско и главния архитект на Община Приморско могат да предоставят свои функции по тази наредба на други длъжностни лица от общинската администрация.
§9. Настоящата наредба е приета с Решение на Общински съвет- гр. Приморско, по т.9 от дневния ред на заседанието, проведено на 27.03.2012г. (Протокол №007/27.03.2012г.)
§10.  След датата на въвеждане на еврото в Република България, размерът на всички парични стойности, посочени в български лева, се превалутират и закръгляват в евро, съобразно реда по чл.12 и чл.13 от Закона за въвеждане на еврото в РБ.

   - Изменение и допълнение  с Решение №539/18.08.2014г. – нов чл.20а

   - С Решение №17/06.01.2017г на АС Бургас, в сила от 09.02.2017г. отменя разпоредбите на чл.15,ал.3, т.2,т.3, чл.16, ал.3, чл.28, ал.3, т.2 и т.3 и чл.29, ал.1, т.3 в частта „с нотариално заверен подпис“.  Отменя разпоредбите на чл.16, ал.1,т.5, чл.17, ал.3, т.3 и чл.29, т.6 и т.7.
    - Изменение и допълнение  с Решение №63/30.04.2020 в чл.5 , ал.1 и ал.2 , чл.6,ал.2 и ал.4, чл.7,ал.1, чл.12, ал.1 , чл.16, ал.2, т.1.4 и §1 от ДР т.4 и т.5

-   Изм. и доп. с Решение №233/27.02.2025г. – нов §10.

